204 
XXIII. Az orvosi szakosztály ülése 1896. évi január 
hó 22-éii. 
Elnök: Dr. Tauscher Béla. 
J egyzöh e 1 y e ttes : Dr. Jácz István. 
1. Elnök jelenti, — miután az ülést megnyitja, — hogy 
egyesületünk f. é. február 13-dikán tölti be fennállásának 
40-ik évét és ezt ünnepélyes közgyűléssel és utána következő 
vacsorával szándékozik az egylet megünnepelni ; mi felől 
még minden tag külön-külön lesz értesítve. Minthogy pedig 
ezen ünnepély több kiadással fog járni, felhívja a tagokat, 
adakozzanak e czélra és e végből mindjárt aláírási ívet 
köröztet. 
2. Vr. Dobrovits kórházi főorvos a thyreoideával való 
gyógykezelésre vonatkozó adatokat sorolja röviden elő ; azután 
pedig bemutat egy psoriasis universalisban szenvedő férfi 
beteget, kinek állapota egy hónap óta pajzsmirigy tabletták 
orvosolása után, — eleinte 2, most 4 tablettát kapott napon- 
ként, lényegesen javult, és a pikkely képződés megszűnt. 
Említést tesz szinte 1 betegéről ; — ki myxoedámában szen- 
ved, — kinek baja ezen gyógykezelésre szinte javulást 
mutat. 
A bemutatáshoz nem szólt hozzá egy tag sem ; csak 
Dr. Zsigárdy kérte az előadót, hogy psoriasisban szenvedő 
betegét egy idő múlva újra mutassa be. 
3. Dr. Schmid H. kórházi főorvos, ki egy fiúnak késsel 
való megszúrás után támadt, galambtojásnyi, a jobb kéztő 
hüvelyki oldalán levő elhelyezett aneurysma traumaticum 
artériáé radiálist mutat be. Mely aueurysma ritkaságánál 
fogva érdekes. 
4. Dr. Mergl a Röntgen-féle fényről értekezik és vele 
saját felvételei után készített sikerült fényképeket mutat 
be; így egy emberi kéz fényképét, hol a csontok különösen 
az ujjperczek jól láthatók a lágyrészek rajtok pedig csak 
fátyolszerű körvonalakban láthatók. Bemutatja még egy 
dobozba elrejtett melltű, körző és más tárgyak fényképeit. 
